1 miliardë gra viktima të dhunës gjinore
Revista "British Medical Journal" bën thirrje për një lëvizje morale dhe politike për t’i dhënë fund dhunës kundër grave.
Artikulli i revistës e përshkruan shtypjen ndaj grave dhe vajzave si një padrejtësi të madhe që kryhet fshehtas, sistematikisht dhe ngado. Janice Du Mont është bashkautore. Du Mont është shkencëtare në Institutin kërkimor Women’s College në Toronto dhe ndihmës profesore në Universitetin e Torontos. Ajo shkroi artikullin redaksional së bashku me Asistente Profesoren për sociologji Deborah White nga Universiteti Trent në Peterborough të Kanadasë. Në artikull thuhet se dhuna, komplikacionet e mënjanueshme në shtatëzani dhe lindje janë shkelje të të drejtave dhe lirive njerëzore bazë. Revista British Medical Journal intervistoi dy gra për të shkruar artikullin si vazhdimin i librit të vitit 2009 Profesoresha Du Mont thotë se gratë në mbarë botën përballen me mjaft rreziqe. Ajo thotë se ka gjithashtu rreziqe për depression, vetvrasje dhe sëmundje kronike. Du Mont thotë se në vitin 2008 pati gati 360 mijë vdekje gjatë lindjeve në mbarë botën – pothuajse të gjitha në vendet në zhvillim. Pastaj vjen trafiku njerëzor, ku pjesa më e madhe e 800 mijë njerëzve që trafikohen cdo vit janë gra dhe vajza. Pabarazia gjinore thotë ajo, është forca shtytëse pas abuzimit. Ajo thotë se ata që abuzojnë gratë duhet të mbahen përgjegjës, duke shtuar se burrat dhe djemtë duhet të përfshihen tërësisht për nxitjen e barazisë dhe ndaljen e dhunës. Du Mont thotë se ndryshimi kërkon vullnet politik bazuar tek një lëvizje e përgjithshme në mbarë globin.